== Angelsaksiske vidnesbyrd ==
[[Fil:Sermo Lupi.jpg|thumb|Side fra manuskriptet ''Sermo Lupi ad Anglos''.]]
De [[angelsaksisk|oldengelske]] ord ''wælcyrge'' og ''wælcyrie'' forekommer flere gange i ældre engelske manuskripter, og ofte bruges de, når fremmedsproglige koncepter skal oversættes til oldengelsk. I [[prædiken]]en ''Sermo Lupi ad Anglos'', skrevet af [[Wulfstan 2. af York]], bliver ''wælcyrie'' brugt, formentlig i betydningen menneskelig "troldkvinde".<ref name="NORTH106">North (1997:106).</ref> I et manuskript fra begyndelsen af 11. århundrede Aldhelms ''De laudis virginitatis'' (Oxford, Bodleian library, Digby 146) forklares begerbet ''ueneris'' med ''wælcyrge'' (mens ''gydene'' oversættes til "gudinde"). ''Wælcyrge'' bliver i to manuskripter (''Cotton Cleopatra A. iii'', og den ældre ''Corpus Glossary'') brugt som oversættelse af de [[græsk mytologi|græsk-romerske guddomme]] [[Erinjer|furierne]]. I ''Cotton Cleopatra A. iii'' bliver ''wælcyrge'' også brugt som betegnelse på den [[Romersk mytologi|romerske gudinde]] [[Bellona]]. En beskrivelse af en [[ravn]], der flyver den egyptiske hær, lyder således: ''wonn wælceaseg'' da.: "den mørke, der vælger de faldne "). Det har været genstand for megen debat indenfor forskningen, hvorvidt disse vidnesbyrd bygger på ældre oprindelige [[Angelsaksisk religion|angelsaksiske forestillinger]], som blev delt med Norden, eller om de er resultatet af en senere nordisk indflydelse i vikingetiden.<ref name="NORTH106"/>
Folkeminde